বক্সা ব্যাঘ্র প্রকল্পের জঙ্গল থেকে কঙ্কাল উদ্ধার

কালচিনি: বক্সা ব্যাঘ্র প্রকল্পের জঙ্গল (Buxa tiger reserve and national park) থেকে এক ব্যক্তির কঙ্কালসার (Skeleton) দেহ উদ্ধার (Death) ঘিরে চাঞ্চল্য ছড়াল। কালচিনি ব্লকের পানা রেঞ্জ কার্যালয়ের পাশের জঙ্গলের ঘটনা। রবিবার বনকর্মীরা টহল দেওয়ার সময় কঙ্কাল দেখতে পায়। এরপরই খবর দেওয়া হয় পুলিশকে। পুলিশ এসে কঙ্কালটি উদ্ধার করে।

এখনও মৃতের পরিচয় ও মৃত্যুর কারণ জানা যায়নি। তবে, পুলিশ সূত্রে খবর, কয়েক টুকরোতে পরে ছিল কঙ্কালগুলি। জঙ্গলের ভেতরে এরকম ঘটনা ঘটায় পুলিশের প্রাথমিক অনুমান, কোনো বন্য জন্তুর হামলায় মৃত্যু হতে পারে । এছাড়া প্রায় দেড় থেকে দু মাস আগে মৃত্যু হতে পারে বলেও অনুমান পুলিশের। কালচিনি পুলিশ মৃতদেহ উদ্ধার করে ময়নাতদন্তের জন্য পাঠাবে। বনদফতর সূত্রে খবর, জঙ্গলের প্রায় ১৫০ মিটার ভেতর থেকে কঙ্কালসার দেহটি উদ্ধার হয়েছে।