লেপার্ডের আতঙ্ক, ট্যাপ ক‍্যামেরা ও খাঁচা বসাল বনদফতর

আলিপুরদুয়ার: লেপার্ডের (Leopard) আতঙ্ক শহরে নিউটাউন এলাকায় ট্যাপ ক‍্যামেরা ও খাঁচা বসাল বক্সা বনদফতর (Buxa Forest Department)। কোনও এক অজ্ঞাত পরিচয় বন‍্যপ্রাণী দেখে লেপার্ডের আতঙ্ক ছড়িয়েছে আলিপুরদুয়ার (Alipurduar) শহরের নিউটাউন দুর্গাবাড়ি এলাকায়। বেশ কিছুদিন ধরে এই এলাকায় একটি অজানা প্রাণীকে দেখা যাচ্ছে বলে জানিয়েছেন এলাকাবাসীরা। রাতের বেলাতেই দেখা যাচ্ছে প্রাণীটিকে। গ্রামের ভিতরে অজানা জন্তুর পায়ের ছাপের দেখা মিলেছে দাবি গ্রামবাসীদের। এমনকি রাস্তার কিছু কুকুরের খোঁজ নেই বলেই তাদের ধারনা। আতঙ্ক ছড়িয়ে পড়ে গোটা এলাকায়। সন্ধ্যের পর গোটা পাড়ার মানুষ বাইরে বেরোন বন্ধ করে দিয়েছে।

এলাকাবাসী ঝন্টু রাহা জানান,”বড় আকারের প্রাণীটি। এলাকায় এলেই তারস্বরে চেঁচিয়ে ওঠে কুকুর। আমরা শুধু দুর থেকে অবয়ব দেখেছি। যা মনে হচ্ছে সেটি একটি লেপার্ড। এই ঘটনাটি এলাকাবাসীরা জানিয়েছে বন দফতরে। শুক্রবার সেখানে ট্যাপ ক্যামেরার পাশাপাশি মুরগির টোপ দিয়ে খাচা পাতা হল বনদফতর। এখন অপেক্ষা কখন ভেদ হয় এই রহস্য। যদিও পুরসভার চেয়ারম্যান আশ্বস্ত করে সাধারন মানুষকে অযথা আতঙ্কিত না হবার বার্তা দেন।

আরও পড়ুন: কীর্তন থেকে বাড়ি ফেরার পথে গুলিবিদ্ধ

বক্সা ব‍্যাঘ্র প্রকল্পের (Buxa Tiger Project) এএফডি পল্লব মুখার্জী জানান,গ্রামবাসীর আতঙ্ক দেখে আমরা বনদফতরের তরফে এলাকায় ট্যাপ ক‍্যামেরা বসিয়েছি। বনকর্মীরা গাড়ি নিয়ে টহল দেবেন এলাকায়। ভোরের দিকের সময়ে চলবে একটি মোবাইল ভ‍্যানের পেট্রোলিং।

আরও অন্য খবর দেখুন