আজ থেকে বন্ধ থাকবে ডুয়ার্সের জঙ্গল

অজয় সাহ, আলিপুরদুয়ার: আজ থেকে সারা দেশের পাশাপাশি ডুয়ার্সের (Dooars) জঙ্গল পর্যটকদের (Tourist) জন্য তিন মাসের জন্য বন্ধ হয়ে গেল। ডুয়ার্সের আলিপুরদুয়ার জেলার (Alipurduar District  Dooars) বক্সা ব্যাঘ্র প্রকল্প (Buxa Tiger Project) ও জলদাপাড়া জাতীয় উদ্যান (Jaldapara National Park) তিন মাসের জন্য বন্ধ হয়ে গেল। প্রতি বছর বর্ষার সময় তিন মাসের জন্য বন্ধ হয়ে যায় জঙ্গল। জঙ্গল বন্ধ হওয়ার শেষ মুহূর্তে পর্যটকদের গোলাপ ফুল দিয়ে ও মিষ্টিমুখ করিয়ে বিদায়ী জানালেন ডুয়ার্সের পর্যটন ব্যবসায়ীরা।

আজ ১৬ জুন, আজ থেকে পর্যটকদের জন্য বন্ধ হয়ে গেল ডুয়ার্সের সমস্ত জাতীয় উদ্যান ও সংরক্ষিত বনাঞ্চল।

আলিপুরদুয়ার জেলার জলদাপাড়া, চিলাপাতা, জয়ন্তী বক্সা, জলপাইগুড়ি জেলার অন্তর্গত গরুমারা  সহ অন্যান্য বনাঞ্চলও বন্ধ হয়ে গিয়েছে। আজ ১৬ জুন থেকে তিন মাসের জন্য বন্ধ হয়ে গিয়েছে ডুয়ার্সের জঙ্গল। এই তিন মাস জঙ্গলে প্রবেশ করতে পারবেন না পর্যটকরা।

আরও পড়ুন- বর্ষা কবে, দিনক্ষণ জানাল আবহাওয়া দফতর

জঙ্গল বন্ধ হওয়ার শেষ মুহূর্তে গতকাল ডুয়ার্সের জঙ্গল লাগোয়া পর্যটন কেন্দ্রে পর্যটকদের ভিড় ছিলো চোখে পড়ার মত ছিল। বন্ধ হওয়ার আগের সারা সপ্তাহ, এমনকি শেষ রবিবারের বিকেল পর্যন্ত, পর্যটকদের ঢল নেমেছিল ডুয়ার্সের জলদাপাড়া চিলাপাতা জয়ন্তি সহ  সহ অন্যান্য পর্যটন কেন্দ্রে।

জঙ্গল বন্ধ হওয়ার শেষ মুহূর্তে গতকাল বিকেলে পর্যটকদের গোলাপ ফুল ও মিষ্টিমুখ করিয়ে বিদায়ী জানালেন জলদাপাড়া ও ডুয়ার্সের পর্যটন ব্যবসায়ীরা।

দীর্ঘ তিনমাস জঙ্গল বন্ধ থাকার ফলে পর্যটকদের প্রবেশে নিষেধাজ্ঞা থাকে। তেমনি এই তিন মাস জঙ্গল সাফারি, হাতি সাফারি সব বন্ধ রাখা হয়।

মূলত জঙ্গলের পুনর্জীবন ও বন্য প্রাণীদের প্রজননের জন্য জঙ্গল পর্যটকদের জন্য তিন মাস বন্ধ থাকে বলে জানা গিয়েছে।

প্রতি বছর ১৬ জুন থেকে ১৫ সেপ্টেম্বর পর্যন্ত সময়কালকে বনদফতর বন্যপ্রাণীদের প্রজননকাল হিসেবে বিবেচনা করে। বর্ষার সময় জঙ্গলে গাছপালা ঘন হয়ে যায়, রাস্তাঘাটও হয়ে পড়ে বিপজ্জনক।

এছাড়াও, বন্যপ্রাণীদের নিরাপত্তা ও নিরবচ্ছিন্ন জীবনচক্র বজায় রাখতে এই সিদ্ধান্ত নেওয়া হয়। বর্ষার জলে এই সময় জঙ্গলে বেড়ে ওঠে বিভিন্ন প্রজাতির অর্কিড।

নতুন ফল ফুল গাছ পালা সতেজ থাকার কারণে এবং জঙ্গলের খাল বিল নদী নালা ভর্তি থাকার কারণে এই সময় বন্যপ্রাণীরা জঙ্গলেই থাকতে পছন্দ করে।

দেখুন আরও খবর-